|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 9 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti G05 számú üzlethelyiség bérlője tevékenységi körének bővítése engedélyezése tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a 781/2020. (XI.17.) határozattal (**1. sz. melléklet**) módosított 436/2020. (X.26.) határozatában (**2. sz. melléklet**) döntött arról, hogy a Klauzál téri Vásárcsarnok G05 számú, 14,53 m2 alapterületű üzlethelyiségét lottózó üzemeltetése céljából határozatlan időre bérbe adja a DCV Szolgáltató, Gyártó és Kereskedelmi Kft. (székhely: 1082 Budapest, Práter u. 14. fszt. 5.; cégjegyzékszám: Cg.01-09-265674; adószám: 10858701-1-42, képviseli: Fodor Dezsőné ügyvezető, a továbbiakban: Társaság – **3. sz. melléklet**) részére.

A bérleti szerződést a felek 2020.11.30. napján kötötték meg (**4. számú melléklet**).

A Bérlő 2024. június 5. napján kérelmet terjesztett elő, amelyben a lottózó üzemeltetését további tevékenységekkel történő kibővítésének engedélyezését kéri (**5. és 6. számú melléklet**).

A Bérlő által kérelmezett új tevékenységek:

* papír, írószer, irodai cikkek üzlete, könyvbolt
* ajándéktárgy kereskedés, textil üzlet

A bérleti szerződés 8.2. és 8.6. pontjai alapján:

*„8.2. Bérlőt profilkötöttség terheli. Profilváltáshoz a Bérbeadó előzetes írásbeli engedélye szükséges.”*

*„8.6. Bérlő Bérbeadó írásbeli hozzájárulását követően jogosult a tevékenységi kör módosítására. Bérbeadó az írásbeli hozzájárulást indoklás nélkül megtagadhatja.”*

Budapest Főváros VII. kerület Erzsébetváros Önkormányzatának tulajdonában lévő piacokról szóló, Budapest Főváros VII. kerület Erzsébetváros Önkormányzat Képviselő- testületének 9/2015. (III.31.) önkormányzati rendelete (a továbbiakban: Rendelet) alapján:

*„4. § (1) A Vásárcsarnokokban tevékenységet folytatni csak az Üzemeltető által kijelölt helyen és bérleti szerződés vagy helyhasználati jogosultság alapján lehetséges.”*

*„5.§ (5) A tevékenység gyakorlásához szükséges hatósági engedélyek, illetve harmadik személyek hozzájárulásának beszerzése a bérlő kötelezettsége. A bérleti szerződés megkötése nem mentesít a tevékenységhez szükséges hatósági engedélyek beszerzése alól.”*

*„8. § (1) Az üzletkör megváltoztatására kizárólag a Fenntartó hozzájárulásával, és a működési engedély és a bérleti szerződés írásban történő módosításával kerülhet sor.”*

A Rendelet 1. § (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.*”

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …/2024. (VII.09.) határozata a Bp. VII. ker. Akácfa u. 42-48. sz. alatti G05 számú üzlethelyiségre vonatkozó bérleti szerződésben megjelölt profil módosítása tárgyában**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy

1. **hozzájárul** az Önkormányzat 100%-os tulajdonában álló, Budapest VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnok G05 számú, 14,53 m2 alapterületű üzlethelyiség Bérlője, a DCV Szolgáltató, Gyártó és Kereskedelmi Kft. (székhely: 1082 Budapest, Práter u. 14. fszt. 5.; cégjegyzékszám: Cg.01-09-265674; adószám: 10858701-1-42, képviseli: Fodor Dezsőné ügyvezető) részére a bérleti szerződés módosításához akként, hogy a Bérlő a bérleti szerződésben feltüntetett profilon – lottózó – túlmenően jogosult a bérleményben papír, írószer, irodai cikkek üzlete, könyvbolt és ajándéktárgy kereskedés, textil üzlet tevékenységet végezni.
2. A bérleti szerződés módosítás nem mentesíti a bérlőt a tevékenységhez szükséges hatósági engedélyek beszerzése alól

**Felelős:** Niedermüller Péter polgármester

**Határidő:** 2024. július 15.

Budapest, 2024. július 9.

Péderi Tamás

Erzsébetvárosi Piacüzemeltetési Kft. ügyvezetője

Előterjesztés mellékletei:

* 1. számú melléklet: 781/2020. (XI.17.) PKB határozat
* 2. számú melléklet: 436/2020. (X.26.) PKB határozat
* 3. számú melléklet: DCV Kft. cégkivonat
* 4. számú melléklet: bérleti szerződés
* 5. számú melléklet: tevékenységi kör bővítési kérelem
* 6. számú melléklet: tevékenységi kör bővítési kérelem pontosítása