**Bérlakás pályázat 2024.VI.**

**Akadálymentes lakás bérleti jogának elnyerésére**

**Budapest Főváros VII. kerület Erzsébetváros Önkormányzata** (1073 Bp. Erzsébet körút 6., továbbiakban: Önkormányzat) megbízásából a kiíró az **EVIN Erzsébetvárosi Ingatlangazdálkodási Nonprofit Zrt.,** 1071 Bp. Damjanich u. 12. szám, (a továbbiakban: EVIN Zrt.) a **Budapest Főváros Szociális Közalapítvány**a 2022. december 16-i pályázati kiírására hivatkozással - melyet a Főváros Közgyűlése 1749/2021.(XII.15.) és az 596/2022. (VI.29.) számú Főv. Kgy. határozatával jóváhagyott - pályázati eljárás keretében **meghirdeti,** **az alábbi felújított akadálymentesített önkormányzati bérlakást** bérbeadásra a ……sz. PKB határozata alapján, - a jelen kiírásban foglalt feltételekkel súlyos **mozgásszervi fogyatékos,** (mozgáskorlátozott) és súlyos **látási fogyatékosok** részére. Az ajánlatok elbírálása a Budapest Főváros VII. ker. Erzsébetváros Önkormányzata Képviselő-testülete **Pénzügyi és Kerületfejlesztési Bizottságának** (továbbiakban: „Döntéshozó”) a hatásköre.

**A pályázat célja**, a **Budapest területén élő és itt munkaviszonnyal** rendelkező **súlyos fogyatékosnak minősített** **mozgássérült, illetve látássérült személyek lakhatásának biztosítása**, életkörülményeinek javítása, akik **önmaguk ellátására önállóan képesek**, - nem igényelnek 24 órás állandó felügyeletet (gondozást) – a lakás fenntartásához szükséges rendszeres jövedelemmel rendelkeznek.

A bérbeadás időtartama: **5 év határozott időtartam, mely** a bérlő kérelmére, **előbérleti jog alapján további határozott időre meghosszabbítható***.*

**Pályázat közzététele:** 2024. július 15.

**Pályázati felület megnyitása:** 2024. július 15.

**Pályázat benyújtásának módja:** kizárólag a kiírásban rögzített regisztrálás után online felületen, elektronikus formában történhet.

A pályázat benyújtásához szükséges online felület az EVIN Erzsébetvárosi Ingatlangazdálkodási Nonprofit Zrt.– [www.evin.hu -](http://www.evin.hu-) honlapján érhető el.

**A digitális pályázat (továbbiakban: pályázat) benyújtásának határideje: 2024. augusztus 09. (péntek) 14.00 óra****.**

**A pályázó a pályázati határidő lejártáig módosíthatja, visszavonhatja a pályázatát. A pályázat lejártát követően azonban a benyújtott pályázat nem módosítható!**

**A pályázat elbírálásának határideje**: az ajánlattételi határidőt követő 60 napon belül.

**A pályázat eredményhirdetésének időpontja**: az elbírálás napját követő 8 napon belül a Kiíró által minden Pályázó írásban kiértesítésre kerül.

Amennyiben a Pályázó nem rendelkezik internetes hozzáféréssel, úgy a pályázat benyújtásához szükséges eszközök rendelkezésre állnak az EVIN Zrt. ügyfélszolgálatán (Budapest VII. ker. Klauzál tér 11. sz. alatt lévő piac galéria szintjén működő irodában, akadálymentes: lift és mozgólépcső segíti az ügyfeleket).

Az ügyfélszolgálaton dolgozó munkatársaktól apályázattal kapcsolatos általános tájékoztatás kérhető, azonban az **EVIN Nonprofit Zrt. munkatársai** **a pályázat kitöltésében összeférhetetlenségi szabályok betartása érdekében gyakorlati segítséget nem adhatnak**.

A **Pályázó** a fogyatékossággal kapcsolatos kérdésekben a **Bischitz Johanna Humán Szolgáltató Központ** fogyatékosságügyi tanácsadójának segítségét igényelheti. Elérhetősége: 1074 Budapest, Hutyra Ferenc u. 11-15., telefon: 30/788-5514.

1. **A részvétel feltételei**

**A pályázaton az a** cselekvőképes **nagykorú személy vehet részt, aki** a pályázat megjelenésének időpontjában Budapest közigazgatási területén lakóhellyel, illetve tartózkodási hellyel rendelkezik, és **aki olyan súlyos mozgásszervi fogyatékosságban szenved, amely következtében a helyváltoztatás alsó végtag protézisek (legalább egy végtagra) vagy kerekesszék állandó és szükséges használatát igényli, továbbá az a súlyos** látássérült nagykorú **személy,** aki a pályázatot erre **rendszeresített internetes felületen a Pályázati adatlapot hiánytalanul kitöltve, a szükséges mellékleteket feltöltve,** **nyújtja be a megadott határidőig,** és a **Pályázó** az **alábbi feltételeknek** megfelel:

1. Az 1998. XXVI. törvény „a fogyatékos személyek jogairól és esélyegyenlőségük biztosításáról” szóló törvény 23. §. (1) bekezdésének a) pontja alapján látási fogyatékosnak minősül és e) pontja alapján mozgásszervi fogyatékosnak minősül, vagy a 23. §. (1) bekezdésének f) pontja alapján fogyatékosnak minősül és ezt megfelelően igazolja.
2. Az 1998. XXVI. tv. 21/A.§. (3). bek. 23.§ (1) bekezdés a)-d) vagy h) pontja alapján vakok személyi járadékában részesül, vagy látássérült kategóriába tartozó személy és ezt megfelelően igazolja.

**A súlyos mozgáskorlátozottság, illetve súlyos fogyatékosság tényét:**

* az 1998. évi XXVI. törvény szerinti fogyatékossági támogatás megállapításáról szóló hatósági határozat, (MÁK által kiadott)
* a Nemzeti Rehabilitációs és Szociális Hivatal által kiadott érvényes és hatályos határozat,
* vagy a Kormányhivatal Rehabilitációs Szakigazgatási szerve által kiadott érvényes és hatályos **határozat csatolásával kell igazolnia a Pályázónak.**

**A súlyos mozgáskorlátozottságot és a látássérültséget igazoló dokumentum feltöltése kötelező!**

**Kórházi zárójelentés nem fogadható el!**

1. A Pályázó az alábbi **lakás fenntartási képességgel rendelkezik**, melynek mértéke:

**1 fő esetében minimum 140 000, - Ft/hó/fő**

**2 fő esetében minimum 120 000, - Ft/hó/fő**

**3 fő esetében minimum 100 000, - Ft/hó/fő**

**4 fő esetében minimum 80 000, - Ft/hó/fő nettó jövedelemmel rendelkezik.**

A lakásfenntartási képesség vizsgálatánál a ténylegesen együtt lakó és költöző létszám vehető figyelembe. A lakásba költöző személyek száma nem haladhatja meg a „Bérbevételre ajánlott akadálymentesített lakások” táblázatban közölt létszámot (a pályázóval együtt értendő).

Együtt költöző lehet: házastárs, közjegyzői okirattal igazolt élettárs, gyermek, szülő, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 21. § (2). alapján.

A lakásfenntartási képesség (az egy főre eső jövedelem vizsgálatához) igazolása az alábbi okiratok csatolásával érvényes:

1. az egy háztartásban élő, jövedelemmel rendelkező személyek **munkáltatói jövedelemigazolása** (munkaviszony vagy más munkavégzésre irányuló jogviszony esetén) a **Kiíró által készített** (Digitális pályázati adatlap I. számú melléklet**), kizárólag a megadott formanyomtatványon kitöltött**, 30 napnál nem régebbi, eredeti munkáltatói igazolás, mely tartalmazza a munkába lépés napját és határozott, vagy határozatlan idejét, 3 havi (**2024. március, 2024. április, 2024. május havi) nettó jövedelmet.**
2. külföldi munkáltató által kiállított jövedelem igazolás csak abban az esetben fogadható el, amennyiben:
3. a jövedelmigazolás a **2024. március, 2024. április, 2024. május** havi jövedelemről (nettó és bruttó bontásban) tartalmazza a munkavállaló Pályázó havi jövedelmét forintban (külföldi pénznemben történő kifizetésnél a kiállítás napján hivatalos napi középárfolyamú váltással, amennyiben a házastárs, élettárs, együtt lakó és költöző nagykorú személy is külföldi munkáltatónál dolgozik a jövedelemigazolás formai tartalmi elemei reá is vonatkoznak.)
4. a jövedelmigazolás mellékleteként a külföldi munkáltató cégkivonata, - amelyből az adószáma érvényessége megállapítható - továbbá a munkáltató aláírási címpéldánya csatolásra kerül, valamint
5. az idegen nyelven kiállított b.1) és b.2) pont szerinti iratok hiteles fordítása benyújtásra kerül. **Amennyiben a külföldi munkáltató nem azonosítható be, a benyújtott pályázat érvénytelen!!**
6. **nyugdíj és nyugdíjszerű** rendszeres szociális ellátások esetén az ennek összegét megállapító éves összesítő másolata,
7. **társadalombiztosítási, szociális, gyermekvédelmi és egyéb támogatások**, ellátások esetén az erre vonatkozó határozat másolata vagy eredeti igazolás (pl. fogyatékossági támogatás)
8. **egyéni vállalkozó esetében** 30 napnál nem régebbi – adótartozásról szóló információt nem tartalmazó – **NAV jövedelem igazolás** és a helyi adók vonatkozásában önkormányzati (VII. kerületi) igazolás, lezárt adóévvel nem rendelkező egyéni vállalkozó esetén tételes, részletes adófolyószámlája kivonat.

**Munkaszerződés, pénzintézeti számlakivonat jövedelem igazolásként nem fogadható el!**

1. A **Pályázó** az **ajánlati díj összegét határidőben megfizette, és** a **bizonylatot a pályázathoz feltöltötte**:
2. **A Pályázó a pályázati felületen a pályázati űrlapot kitöltötte, és a kötelező mellékleteit feltöltötte a** [**www.evin.hu**](http://www.evin.hu) honlapra**, mely tartalmazza:**

* Digitális Pályázati adatlap kitöltése,
* **A súlyos mozgáskorlátozottság tényét igazoló irat, hatósági igazolás**, FOT határozat, illetve látássérült esetén FOT határozat a vakok személyi járadékának megállapításáról szóló hatósági határozat vagy a vakok személyi járadékát kérelmező csökkentlátó nyilvántartó lap másolatával. Magasabb összegű családi pótlék saját jogon megállapító határozat,
* A **pályázó** és a vele **együtt költöző személyek lakcímét igazoló**, a pályázat benyújtásának határidejét megelőző **30 napnál nem régebbi** a **Kormányablak által kiállított hatósági bizonyítvány a pályázó összes, eddigi állandó bejelentett lakcíméről**, illetve tartózkodási helyéről, azok időtartamát is igazolva.
* Ajánlati díj befizetésének igazolása átutalási bizonylattal, vagy **pénzintézeti/banki igazolás** (képernyő fotó: sikeres tranzakció után minden lényeges adattal) fogadható el.
* A Pályázó és a vele együtt költözők (I/1.a -b. pont szerinti) **3 havi - 2024. március, 2024. április, 2024. május havi - nettó jövedelmének összegét és a munkaviszony** adatait tartalmazó (I. számú melléklet) **igazolás**. (munkáltatói, GYES, GYED, GYOD, családi pótlék, saját jogon emelt családi pótlék, anyasági ellátás, éves nyugdíj értesítő, fogyatékossági támogatás, emelt családi pótlék saját jogon, vakok személyi járuléka, stb.) **Egyéni vállalkozó esetén NAV jövedelem igazolás,** Külföldi érdekeltségű munkáltatói igazolás esetén a fent 1. pontban foglaltak az irányadók).

**Kizárólag a Pályázati adatlap I. számú mellékletben szereplő formanyomtatványon kitöltött, 30 napnál nem régebbi, eredeti munkáltatói igazolás fogadható el!**

* A pályázó és a vele együtt költöző közötti rokoni kapcsolat igazolására szolgáló okirat (születési, házassági anyakönyvi kivonat.) Amennyiben a pályázó **élettársi kapcsolatban él, közjegyzői nyilatkozat (közokirat), vagy bejegyzett élettársi kapcsolat esetén anyakönyvvezető által kiállított kivonat**.
* Kiskorú gyermeket egyedül nevelő, **elvált szülő esetében a gyermek elhelyezését hivatalos irattal igazolni** kell - bírósági végzés, hatóság előtt kötött egyezség, gyámügyi intézkedés.
* **Adóigazolás** a **VII. kerület Erzsébetváros Polgármesteri Hivatal Adóügyi Irodától** (1073 Budapest, Erzsébet krt. 6.), hogy a Pályázónak semmilyen jogcímen nincs a VII. kerületi Önkormányzattal szemben helyi adó tartozása.
* Azon pályázó esetén, aki jelenleg önkormányzati tulajdonú lakás bérlője igazolnia szükséges, hogy a közüzemi szolgáltatások fizetési kötelezettségének eleget tett (**nullás igazolások csatolása**).
* **A Pályázó nyilatkozata** arra vonatkozóan, hogy a bérleti jogáról a pályázat elnyerése esetén, a bérleti szerződés megkötésekor az Önkormányzat javára, feltétlenül és visszavonhatatlanul, térítési igény nélkül lemond, a szerződéskötést követő 60 napon belül a jelenlegi bérleményét leadja. A leadandó lakásban nem maradhat bejelentett személy. A pályázónak igazolnia szükséges, hogy a VII. kerületi Önkormányzattal szemben fennálló bérleti díj, külön szolgáltatási díj tartozása nincs, valamint a közüzemi szolgáltatások fizetési kötelezettségének is eleget tett (nullás igazolások bemutatása szerződéskötéskor).

Pályázni az jogosult, aki a kiírt pályázati feltételeknek maradéktalanul megfelel.

A pályázati adatlapon tett nyilatkozatokat minden esetben a benyújtás napján fennálló állapot alapján szükséges megtenni.

A digitális pályázati adatlapon tett nyilatkozatok alátámasztására szolgáló eredeti dokumentumok hiánya a pályázat érvénytelenségét vonja maga után.

Pályázni az jogosult, aki a kiírt pályázati feltételeknek maradéktalanul megfelel. A nem teljeskörű dokumentációval benyújtott pályázat érvénytelen.

**Hiánypótlásra nincs lehetőség!**

**A pályázaton nem vehet részt az a pályázó, aki a pályázat benyújtását megelőző 5 éven belül:**

* Társasházi együttélési szabályokat nem tartotta/tartja be,
* jogcímnélküli lakáshasználó,
* a pályázóval vagy a pályázóval együtt lakó és költöző családtagjával, hozzátartozójával a lakáshasználattal kapcsolatban, peres eljárással, végrehajtási eljárással, kiürítési végzés/ítélet/határozat hatályával érintett, illetve ezzel kapcsolatban jogi eljárás volt, vagy jelenleg is folyamatban van.
* pénzbeli térítés ellenében lemondott önkormányzati lakása bérleti jogáról,
* önkormányzati lakását kisebb szobaszámú vagy alacsonyabb komfortfokozatú lakásra cserélte,
* önkényesen, vagy birtokháborítással költözött önkormányzati lakásba,
* aki olyan háztartásban él, amelyből jelen pályázatban azonos címről az együtt élők közül más személy is nyújt be pályázatot,
* helyi adó fizetési kötelezettségének nem tett eleget, vagy bármilyen jogcímen nyilvántartott és lejárt tartozása van a VII. kerületi Önkormányzat felé,
* aki a VII. kerület Önkormányzati tulajdonú lakására vonatkozó bérleti szerződését felmondta, vagy akinek a bérleti jogviszonyát a bérbeadó felmondta,
* A pályázaton nem vehet részt továbbá az a pályázó, aki jelenleg a VII. kerület Önkormányzati tulajdonú lakás bérlője, és az Önkormányzattal szemben fennálló bérleti díj, külön szolgáltatási díj, illetve helyi adó fizetési kötelezettségének nem tett eleget, a közüzemi szolgáltatók felé díjtartozása van.

1. **Bérleti díj, pályázati részvételi díj (ajánlati díj)**

A bérleti díj mértéke a Budapest Főváros VII. kerület Erzsébetváros Önkormányzata Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendeltének 5. §. (2) bekezdése és 33. §-ban foglaltak szerint történik. A bérbeadó által felújított lakás bérbeadása a 33. §-ban foglalt piaci lakbér alapján történik (800 Ft/m2/hó + ÁFA).

A pályázati részvételi díj (**ajánlati díj)** összege a megpályázott lakás **3 havi lakbér + ÁFA** díjával **megegyező összeg**, melyet legkésőbb a pályázati anyag benyújtásával egyidőben kell megfizetni az EVIN Nonprofit Zrt. **K&H Banknál** vezetett **10404072-00033879-00000004 számlájára.** A **befizetést igazoló dokumentumot (igazolás) kötelező mellékletként csatolni (fel kell tölteni a megfelelő felületre) a pályázathoz**. A közleményben fel kell tüntetni, az **„ajánlati díj** **Erzsébetvárosi akadálymentes - bérlakás pályázat 2024.**” megjelölést és a pályázó nevét. A megfizetés alatt a fent megjelölt számlán történő jóváírás értendő!

**Az ajánlati díj teljes összegének határidőben történő megfizetése az érvényes pályázat feltétele**, az annak megfizetését tanúsító **pénzintézeti/banki** bizonylatot (igazolás) a pályázathoz fel kell tölteni a megfelelő csatolmány helyén. Az ajánlati díj az érvénytelen pályázatot benyújtó pályázó részére az érvénytelenségről szóló értesítés kipostázását követő 60 munkanapon belül, a bérleti jogot nem nyert pályázó részére az e tényről szóló értesítést követő 60 munkanapon belül visszautalásra kerül. A benyújtási határidő lejártát követő és a bizottsági döntés közötti idő alatt történő **ajánlat visszavonása esetén**, a pályázó által teljesített **ajánlati díj nem kerül számára visszafizetésre**, annak teljes összegét a Kiíró bánatpénz jogcímén jogosult megtartani. A nyertes pályázóval kötött bérleti szerződés esetén az ajánlati díj teljes összege az óvadék összegébe beszámításra kerül.

A **nyertes pályázó** által befizetett ajánlati díj összegét a **Bérbeadó óvadékként tartja nyilván** és a végleges bérleti szerződés megkötésekor azt figyelembe veszi, ezért **külön óvadékfizetési kötelezettség már nem terheli.** Ez a lakás **3 havi lakbér** **+ ÁFA mértékével megegyező összeg**. Az óvadék a szerződésből, a mögöttes jogszabályokból Bérlőre háruló kötelezettségek nem teljesítése esetén fedezetként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Ennek részletes szabályait a bérleti szerződés tartalmazza. Az óvadék után a Bérlőt nem illeti meg kamat.

1. **Bérbevételre ajánlott lakás**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sorszám** | **Utca, hrsz.** | **házsz.** | **em.** | **ajtó** | **szoba** | **m2** | **Komfortfokozat** | **Lakbér Ft/hó (bruttó)** | **Ajánlati díj (megegyezik az óvadék összegével) (Ft)** | **Maximum költözhető létszám** |
| 3. | Kis Diófa u. \* hrsz:34132 | 12 | fszt. | 3-4 | 2 | 57 | komfortos | 57912 | 173736 | 4 fő |

*A táblázatban a feltüntetett piaci lakbér Ft/hó + ÁFA, (Bruttó)* ***nem tartalmazza*** *a külön szolgáltatás díját (pl.: takarítás, szemétszállítás stb.)!*

A nyertes Pályázó a lakást a helyszínen a szerződéskötést megelőzően, egyeztetett időpontban tekintheti meg, illetve átadás előtt lehetőség van arra, hogy a lakás használatához szükséges kisebb munkálatok -pl. kapaszkodók, speciális kilincsek felszerelése stb. – elvégzésre kerüljenek a Bérlő igényének megfelelően.

1. **Bírálati szempontok**

|  |  |
| --- | --- |
| 1. **A Pályázó és a vele együtt költöző házastárs, élettárs is a 102/2011. (VI.29.) Korm. rendelet 2. §-a alapján súlyosan mozgáskorlátozott, illetve súlyos látássérült. (fogyatékossági ellátást megállapító határozattal, vagy hatósági igazolással kell igazolni. Orvosi lelet, kórházi zárójelentés nem fogadható el!)** | **30 pont** |
| **2. A mozgáskorlátozott vagy látássérült Pályázó a kiskorú gyermekét egyedül neveli.** | **25 pont** |
| **3. A mozgáskorlátozott Pályázó helyváltoztatása kizárólag kerekesszék állandó és szükséges használatát igényli** | **20 pont** |
| **4.** **A mozgáskorlátozott vagy látássérült Pályázó, 10 éven belül legalább 5 éve a VII. kerületi bejelentett állandó lakcímmel vagy bejelentett tartózkodási hellyel rendelkezik** *(Pontszámot a 10 éven belül legalább 5 évnél régebben VII. kerületben lakó kap, Hatósági Bizonyítvány, Kormányablak általi kiállítás**szükséges).* | **15 pont** |
| **5. A mozgáskorlátozott vagy látássérült Pályázó VII. kerületben munkaviszonnyal, munkavégzésre irányuló jogviszonnyal** (pl:megbízási jogviszony**) rendelkezik - a munkavégzés helye ténylegesen VII. kerületben van - melyet munkáltató által igazolni kell**! | **10 pont** |
| **6. A mozgáskorlátozott vagy látássérült Pályázó, Budapest VII. kerületi önkormányzati rendelkezésű bérlakását üres, tiszta beköltözhető állapotban az önkormányzat részére átadja.** | **10 pont** |
| **7. A mozgáskorlátozott vagy látássérült Pályázó 35 év alatti** | **5 pont** |

A Döntéshozó a pályázati dokumentációban meghatározott értékelési pontok alapján állapítja meg a pályázat eredményét és rangsorolja a pályázatokat.

A pályázat nyertese az, aki a pályázati dokumentációban rögzített feltételek teljesítése mellett a meghatározott értékelési szempontok alapján a legmagasabb pontszámot érte el.

Azonos pontszám esetén az a pályázat nyertese, aki **régebbi budapesti bejelentett lakcímmel rendelkezik.**

A nyertes Pályázó **visszalépése esetén** a **második helyezett pályázóval köthető szerződés.**

**A nyertes Pályázónak a pályázathoz feltöltött dokumentumok eredeti példányát a szerződéskötés előtt be kell mutatni az EVIN Zrt-nél.**

**Amennyiben erre a Kiíró által megadott határidőn belül nem kerül sor, vagy a bemutatott dokumentumok nem felelnek meg a rájuk vonatkozó előírásoknak, (nem eredtiek, hiányosak, nem az illetékes szerv/hatóság állította ki) úgy a szerződést a Második helyezettel kell megkötni, akire szintén vonatkozik az eredeti dokumentumok bemutatási kötelezettsége.**

1. **A pályázati felhívás visszavonása**

A Kiíró a pályázati felhívást az ajánlatok benyújtására megjelölt időpontig (az ajánlattételi határidő lejártáig) visszavonhatja, módosíthatja, döntését köteles a pályázati felhívás közzétételére vonatkozó szabályok szerint meghirdetni, illetve erről a pályázót haladéktalanul írásban értesíteni. A **Pályázó** a benyújtási **határidőig visszavonhatja** pályázati ajánlatát, az azt követően történő visszalépés esetén, a pályázó elesik az ajánlattételi díjtól. Az ajánlattételi határidő lejártát követően a benyújtott **ajánlatok nem módosíthatók**.

Amennyiben a pályázati eredmény kihirdetését követően, de a bérleti szerződés megkötését megelőzően bizonyítást nyer, hogy a Pályázó a bérbevételi ajánlatban valótlan adatot/körülményt közölt és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő személlyel köthető meg. Amennyiben a szerződés megkötését követően nyer bizonyítást, hogy a Pályázó a bérbevételi ajánlatban **valótlan adatot/körülményt** **közölt** – mely körülmény a pályázat meghirdetését megelőzően keletkezett - és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és a lakás kiürítésére eljárni, és a Pályázót 2 évre eltiltani a további lakáspályázatokon való részvételtől.

1. **Érvénytelen, eredménytelen pályázati ajánlat**

**Érvénytelen a pályázati ajánlat**, ha:

* nem elektronikus úton került benyújtásra vagy nem a megfelelő melléklet/mellékletek kerültek feltöltésre,
* nem felel meg a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) rendeletben vagy a pályázati kiírásban meghatározott feltételeknek;
* a pályázati időszak alatt bizonyítást nyer, hogy a Pályázó a bérbevételi ajánlatban valótlan adatot/körülményt közölt.
* a pályázatot a pályázati felhívásban meghatározott ajánlattételi határidő lejárta után nyújtották be,
* az ajánlattevő a pályázati biztosítékot határidőben nem fizette meg, vagy annak befizetését nem hitelt érdemlően igazolta,
* a kötelezően beadandó dokumentumok bármelyike nem eredeti vagy nem került benyújtásra,

**Érvénytelen a pályázati eljárás**, ha:

* a pályázat értékelésekor és elbírálásakor az összeférhetetlenségi szabályokat megsértették, vagy akkor is, ha valamelyik pályázó, vagy az érdekkörében álló más személy az eljárás tisztaságát, illetve a többi ajánlattevő érdekeit súlyosan sértő cselekményt követ el, vagy a pályázat titkosságát megsértette.
* a Döntéshozó az eljárás érvénytelenségéről döntött.

**Eredménytelen a pályázati eljárás,** amennyiben

* nem érkezett pályázati ajánlat,
* kizárólag érvénytelen pályázatok érkeztek, egyik Pályázó sem tett a pályázati dokumentációban foglaltaknak eleget.

A Döntéshozó fenntartja azt a jogot, hogy eredménytelen eljárás esetén dönt a további eljárásról, jogosult az eljárást részben vagy egészében, annak bármely szakaszában indoklás nélkül visszavonni, és erről a Pályázókat hirdetmény útján értesíteni.

**A pályázat elbírálásával kapcsolatban jogorvoslatnak nincs helye!**

1. **Szerződések**

Az elbírálást követő 8 napon belül a nyertes Pályázót a Kiíró írásban értesíti. A nyertes Pályázó a kiértesítés átvételét követő 10 munkanapon belül köteles, amennyiben a Kiíró kéri, a mellékletként feltöltött eredeti dokumentumok bemutatásával igazolni a lakáspályázatban feltüntetett adatok valódiságát.

Nem köthető lakásbérleti szerződés, amennyiben a Pályázó a szerződéskötéshez szükséges dokumentumokat nem, vagy hiányosan mutatja be.

A lakásbérleti szerződést a Kiíró a sorrendben következő Második helyezett személlyel köti meg, Amennyiben a bérleti szerződés megkötésére a nyertes Pályázónak felróható okból nem kerül sor.

A lakások birtokbaadására a Bérbeadó külön értesítése alapján a felújítás befejezését követően kerül sor.

A pályázat nyertesével az Önkormányzat Képviselő-testülete Pénzügyi és Kerületfejlesztési Bizottságának döntését követő Bírálói döntésről szóló kiértesítést követő 45 napon belül kerül sor a bérleti szerződés megkötésére, melynek tartalmi elemei a Budapest Főváros VII. kerület Erzsébetváros Önkormányzata Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.). önkormányzati rendelete alapján kerülnek rögzítésre.

Az 5 éves, határozott idejű bérleti szerződés lejártakor a bérlő kérelmére,előbérleti jog alapján további határozott időre meghosszabbítható.

1. **Egyéb**

Együtt költöző lehet a pályázó házastársa, közjegyzői okirattal igazolt élettársa, gyermeke (vérszerinti, örökbefogadott, nevelt), szülője (vérszerinti, örökbefogadó, nevelő).

A Pályázati Felhívás tartalmazza a lakásonként beköltözhető maximum létszámot. A nyertes pályázó tudomásul veszi, hogy a bérleti jogviszonyának időtartama alatt családi állapotában (házasság, vagy annak érvénytelenítése, elhalálozás vagy születés, befogadás, … stb.) beálló változások nem jogosítják fel cserelakás iránti igényre.

**A pályázati eljárás keretében elnyert bérlakásokat az Önkormányzat a későbbiekben sem idegeníti el,** továbbá **nem lehetséges** a bérleti jogviszonyt érintő **tartási szerződés megkötése.**

A pályázati felhívásban nem szabályozott kérdésekben, a megkötésre kerülő bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) rendelete, valamint az ide vonatkozó jogszabályok hatályos rendelkezései az irányadók. A pályázati eljárás eredményéről a **Pénzügyi és Kerületfejlesztési Bizottság** az ajánlattételi határidőt követő **60 napon belül dönt**, amelyről a döntést követő 8 munkanapon belül minden pályázó értesítést kap. A nyertes visszalépése, vagy kiesése esetén, a sorrendben a soron következő személlyel köthető meg a bérleti szerződés.

A Kiíró az ajánlatok tartalmát a pályázat lezárásáig titkosan kezeli, tartalmukról harmadik személynek nem ad felvilágosítást.

A pályáztatási eljárással kapcsolatban az EVIN Erzsébetvárosi Ingatlangazdálkodási Nonprofit Zrt. Lakásgazdálkodási csoport munkatársainál lehet érdeklődni **munkaidőben** az alábbi **telefonszámon**: 1-352-8654, e-mailben: [lakas@evin.hu](mailto:lakas@evin.hu), a fogyatékossággal kapcsolatos kérdésekben a **Bischitz Johanna Humán Szolgáltató Központ** fogyatékosságügyi tanácsadójának segítségét igényelheti. Elérhetősége: 1074 Budapest, Hutyra Ferenc u. 11-15., telefon: 30/788-5514.

Budapest, 2024. július 09.

**EVIN**

**Erzsébetvárosi Ingatlangazdálkodási Nonprofit Zrt**.