|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 9 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti Vásárcsarnok Akácfa utca felőli oldalán található közös használatú területre vonatkozó használati megállapodás megkötése tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az ATM POINT SZOLGÁLTATÓ Kft.  (székhely: 1094 Budapest, Páva utca 8.; cégjegyzékszám: 01-09-989964; adószám: 24089579-2-43; képv.: Szántó Péter ügyvezető – **1. számú melléklet**) helyhasználati szerződést (a továbbiakban: helyhasználati szerződés) kíván kötni annak érdekében, hogy a Budapest VII. kerület, Akácfa u. 42-48. alatt található Klauzál téri Vásárcsarnok Akácfa utcai bejáratánál (**2. számú melléklet**), a Vásárcsarnok épületéhez rögzítve, a mellékelt helyszínrajz (**3. számú melléklet**) szerint 2 darab készpénzfelvételre alkalmas automatát (ATM) helyezzen el.

Az ATM méretei: 77 cm széles, 29 cm mély, 165 cm magas. Az automaták kihelyezéséhez nem szükséges bontás vagy átalakítás, 5 pontban történik a rögzítésük, ez lényegi állagsérelemmel nem jár.

A jogviszony határozatlan időre jön létre, 2 havi felmondási idővel.

A helyhasználat havi díja automatánként: 110.000 Ft + ÁFA, amely tartalmazza a helyhasználati díjat, üzemeltetési költséget, valamint az ATM működéséhez szükséges elektromos áram költségét is. A biztosíték (óvadék) 280.000 Ft.

Az ATM működtetéséhez szükséges villamoshálózati hozzáférési pont kiépítése a Vásárcsarnok üzemeltetőjének kötelezettségét képezi, a kialakítás költségét a Piacüzemeltetési Kft. viseli. Az Önkormányzat az ATM elhelyezéséhez és a szükséges átalakítási munkálatok elvégzéséhez hozzájárul.

A Klauzál téri Vásárcsarnok az ingatlan-nyilvántartás adatai (**4. számú melléklet)** alapján műemléki környezetben elhelyezkedő, helyi védettség alatt álló épület. Az automaták elhelyezéséhez szükséges engedélyek beszerzése az ATM POINT SZOLGÁLTATÓ Kft. kötelezettségét képezi.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete alapján:

„*1. § (2)* *A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

*„4. §**(1) A Vásárcsarnokokban tevékenységet folytatni csak az Üzemeltető által kijelölt helyen és bérleti szerződés vagy helyhasználati jogosultság alapján lehetséges.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2024. (VII.09.) határozata a Budapest VII. kerület, Akácfa u. 42-48. szám alatti Klauzál téri Vásárcsarnok Akácfa utcai bejáratánál 2 darab készpénzfelvételi automata elhelyezésének engedélyezése tárgyában**

Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága úgy dönt, hogy hozzájárul az Önkormányzat 100%-os tulajdonában álló, Budapest VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnok Akácfa utcai bejáratánál 2 darab 77 cm széles, 29 cm mély, 165 cm magas készpénzfelvételi automata ATM POINT SZOLGÁLTATÓ Kft.  (székhely: 1094 Budapest, Páva utca 8.; cégjegyzékszám: 01-09-989964; adószám: 24089579-2-43; képv.: Szántó Péter ügyvezető) mint Helyhasználó (a továbbiakban: Helyhasználó) részére történő helyhasználati szerződés megkötéséhez az alábbi feltételek mellett:

* A jogviszony határozatlan időre jön létre, 2 havi felmondási idővel.
* A helyhasználat havi díja: automatánként: 110.000 Ft + ÁFA, amely tartalmazza a helyhasználati díjat, üzemeltetési költséget, valamint az ATM működéséhez szükséges elektromos áram költségét is.
* A biztosíték (óvadék) 280.000 Ft.
* Az automaták működtetéséhez szükséges villamoshálózati hozzáférési pont kiépítése a Vásárcsarnok üzemeltetőjének kötelezettségét képezi, a kialakítás költségét a Piacüzemeltetési Kft. viseli.

**Felelős:** Niedermüller Péter polgármester

**Határidő:** 2024. szeptember 1.

Budapest, 2024. július 9.

Péderi Tamás

Erzsébetvárosi Piacüzemeltetési Kft. ügyvezetője

Előterjesztés mellékletei:

1. ATM Point Szolgáltató Kft. cégkivonat
2. ATM Point Szolgáltató Kft. ajánlata
3. Helyszínrajz
4. Földhivatali Információs Rendszer adatai