|  |
| --- |
| **Budapest Főváros VII. kerület Erzsébetváros Önkormányzata**  **Tóth Csaba Klímavédelmi és Fenntarthatósági Kabinet vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 9 - ei rendkívüli**

**ülésére**

|  |  |
| --- | --- |
| **Tárgy:** | **Javaslat a Baross Gábor Általános Iskola (1078 Budapest, Hernád u. 42.) előtti közterület gyermekbarát átalakítására** |

**Készítette:**

Tóth Csaba

Klímavédelmi és Fenntarthatósági Kabinet vezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata 2023. december 19-én szerződést kötött a Moholy-Nagy Művészeti Egyetemmel az 1078 Budapest, Hernád utca 42. szám alatti Baross Gábor Általános Iskola (a továbbiakban: Iskola) előtti közterület gyermekbarát átalakítását célzó kutatás elvégzésre, koncepció kidolgozására és kiviteli terv készítésére. A kutatás az iskola tanárainak és az iskolákban tanuló gyermekek bevonásával készült. A kutatási beszámoló, a költségbecslés és műleírás az előterjesztés, a közterület alakítási terv a határozati javaslat mellékletét képezi.

Az Iskola előtti közterület átalakításának legfőbb célja, hogy a gyermekek jobban magukénak érezzék a közterületet, legyen egy hely, ahol a gyermekek és szülők várakozni, beszélgetni, játszani tudnak az iskola előtt és/vagy után, felhívja az autóhasználók figyelmét, hogy itt iskola található és ezért óvatosabban vezessenek, és ezáltal a gyermekek számára élhetőbbé és biztonságosabbá tegye az Iskola előtti teret.

A terv megvalósítása Budapest Főváros VII. kerület Erzsébetváros Önkormányzata tulajdonában álló közterület átalakításával jár, ezért az átalakításhoz Erzsébetváros Településképvédemi Rendeletéről szóló 25/2017. (X.9.) önkormányzati rendelet 22. § (10) bekezdése alapján az utcabútorok és köztárgyak, zöldfelületek megjelenését tartalmazó közterület alakítási terv szükséges, melyet az illetékes bizottság hagy jóvá. Az átalakításhoz szükséges forrás Budapest Főváros VII. kerület Erzsébetváros Önkormányzata 2024. évi költségvetéséről szóló, Budapest Főváros VII. kerület Erzsébetváros Önkormányzata Képviselő-testületének 6/2024. (II.21.) önkormányzati rendelete 5204 císzámú előirányzatán rendelkezésre áll.

Fentiekre tekintettel kérem az alábbi határozat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2024. (VII.9.) határozata a Baross Gábor Általános Iskola (1078 Budapest, Hernád u. 42.) előtti közterület átalakításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a határozat mellékletét képező - 1078 Budapest, Hernád utca 42. szám előtti közterületre vonatkozó - közterület alakítási tervet elfogadja.

**Felelős:** Niedermüller Péter polgármester

**Határidő:** 2024. július 9.

Budapest, 2024. június 27.

Tóth Csaba

Klímavédelmi és Fenntarthatósági Kabinet vezetője

Előterjesztés melléklete:

1. Gyermekmobilitás kutatási beszámoló
2. Költségbecslés
3. Műleírás

Határozati javaslat melléklete:

1. 1078 Budapest, Hernád utca 42. előtti közterület átalakításának terve