|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 9 - ei rendkívüli**

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés informatikai hálózat fejlesztésére a Garay utcai telephelyen |

**Készítette:**

Jámbor Gréta

referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatal Garay utcai telephelyén az informatikai hálózat fejlesztése vált szükségessé, ezért új beszerzési eljárást kellett lebonyolítani. A beszerzési eljárás lefolytatását követően a következők kerülnének leszállításra, megvalósításra: 300 db végpont átforgatása a jelenlegi rendezőről patchpanelre, gyengeáramú kábelezési munkálatok elvégzése.

A tárgyi feladatra határozott idejű szerződést kívánunk kötni, a szerződés aláírásától számított 120 napra (4 hónap).

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/21-1/2024. iktatószámú jegyzői engedély (1. melléklet) alapján beszerzési eljárást indított a Hivatal Garay utcai telephelyén informatikai hálózat fejlesztésének tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának VI/16/2023. (XII. 11.) Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás (2. melléklet), melyek a következők (3-5. mellékletek):

* Babarczy Informatikai Kft.
* ItSmart Kft.
* Floding Kft.

Az ajánlattételi határidőig, vagyis 2024. június 7. 12 óráig a cégek megküldték ajánlataikat:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| Babarczy Informatiaki Kft. | 14 128 115 Ft | érvényes |
| ItSmart Kft. | 13 945 023 Ft | érvényes |
| Floding Kft. | 13 218 932 Ft | érvényes |

Az ajánlatok közül, a bírálati szempont szerint – szolgáltatás ellenértéke egy összegben megadva – a legelőnyösebb ajánlatot Floding Kft. nyújtotta be. (6. melléklet)

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen.*

*Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Jelen eljárásra vonatkozó 2.4. a) pont alkalmazása esetén a 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Beszerzési Szabályzat 1. melléklete tartalmazza.

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2024. évi elfogadott költségvetésben az 5106 – Informatikai kiadások címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 10.408.608,- Ft + 2.810.324,- Ft Áfa összegben a Floding Kft-vel (székhelye: 2600 Vác, Damjanich János utca 14.; adószáma: 23755842-2-13) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (VII. 9.) határozata a Polgármesteri Hivatal Garay utcai telephelyén informatikai hálózat fejlesztése tárgyában.**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a Floding Kft. (székhelye: 2600 Vác, Damjanich János utca 14.; adószáma: 23755842-2-13) és Budapest Főváros VII. Kerület Erzsébetvárosi Polgármesteri Hivatal közötti szerződéskötést informatikai hálózatfejlesztés tárgyában mindösszesen nettó 10.408.608,- Ft + 2.810.324,- Ft Áfa összegben.

**Felelős:** Niedermüller Péter polgármester

**Határidő:** 2024. 08.15

Maár Balázs

irodavezető

Informatikai és Ügyviteli Iroda

Mellékletek:

1. melléklet - Ajánlattételi felhívást engedélyező levél
2. melléklet – Ajánlattételi felhívás
3. melléklet – Babarczy Informatiaki Kft ajánlata
4. melléklet – ItSmart Kft. ajánlata
5. melléklet – Floding Kft. ajánlata
6. melléklet – Bírálóbizottsági jegyzőkönyv

Budapest, 2024. június 27.